Casco

A biztosítási törvény a casco ágazathoz sorolja a következő, járművekben keletkezett károkat:

· szárazföldi járművek cascója:

közúti járművekben

egyéb szárazföldi gépi meghajtású járművekben, munkagépekben

gépi meghajtással nem rendelkező szárazföldi járművekben bekövetkezett károk, 

· sínpályához kötött járművek cascója:

sínpályához kötött járművekben bekövetkezett károk,

· légijármű casco:

légijárművekben bekövetkezett károk,

· tengeri-, tavi- és folyami járművek cascója:

tengeri-, tavi- és folyami járművekben bekövetkezett károk.

A gépjármű-casco a saját gépjárműben bekövetkező károkra, ellopás esetére nyújt pénzügyi fedezetet.

A casco biztosítás alapbiztosításból és az ahhoz köthető kiegészítő biztosításokból áll.

A biztosítók által kínált teljes körű casco biztosítások meghatározott elemi károkat, töréskárt, lopáskárt és üvegtörést tartalmaznak.

Teljeskörű CASCO:

Elemi kár:

a gépjárművet, 
tűz, villámcsapás, robbanás, földcsuszamlás, kő- és földomlás, természetes,

alkatrészét, 
üreg vagy talajszint alatti építmény beomlása, legalább 15m/mp sebességű 

tartozékát károsító 
szélvihar, felhőszakadás, árvíz, belvíz, egyéb vízelöntés, jégverés, lezúduló hótömeg és hónyomás által okozott kár.

Töréskár: 

mely a gépjármű alkatrészeiben, tartozékaiban baleseti erőhatás által keletkezett sérülésekre, továbbá idegen személy által okozott rongálásra nyújt fedezetet.

Lopáskár: 

a megfelelően lezárt és az előírtak szerint működtetett biztonságtechnikai berendezések mellett a gépjármű, vagy alkatrészeinek ill. tartozékainak ellopása, elrablása; valamint e cselekményekkel vagy kísérletükkel összefüggésben keletkezett sérülése

Milyen védelem mellett vállalják a biztosítók a lopás kockázatát?
Lehetséges védelmi eszközök:

gyári indításgátló (immobilizer), utólag beépített indításgátló (immobilizer), gyári riasztó, utólag beépített riasztó, riasztó+indításgátló, GPS, rablásgátló, egyéb mechanikai védelem (kormányzár, sebességváltózár…) 

A biztosítani kívánt gépkocsi típusától függően, több védelmi eszköz együttes meglétét is előírhatják a biztosítók.

Az utólag beszerelt védelmi eszközök közül csak a MABISZ által megfelelőnek minősítettek fogadhatók el. Fontos, hogy az előírt védelem meglétét, lopáskár esetén a biztosítottnak igazolnia kell. 

Üvegtörés: 

mely a gépjármű ablaküvegeiben baleseti jelleggel keletkezett sérülések, továbbá idegen személy által okozott rongálás során keletkezett károk megtérülését szolgálja.

A CASCO biztosítás a gépjármű széria kivitelű tartozékaiban keletkezett károkra nyújt szolgáltatást. Az utólag beépített vagy a szériakivitel felett rendelt tartozékok csak abban az esetben biztosítottak, ha az ajánlatban felsorolásra kerültek, és az extra tartozékok pótdíját megfizették.

Részleges CASCO:
A részleges casco biztosítás az említett négy biztosítási esemény bekövetkezésekor keletkezett károk közül nem mindegyikre nyújt szolgáltatást.

A CASCO biztosításhoz köthető kiegészítő szolgáltatások:

· Extratartozék-biztosítás,

· Balesetbiztosítás,

· Kölcsöngépjármű-biztosítás,

· Jogvédelem-biztosítás,

· Poggyászbiztosítás,

· Autósegély, asszisztenciabiztosítás.

Mire nem terjed ki a CASCO biztosítás?
· Az olyan károkra, amelyek háborús jellegű eseményekkel vagy bármilyen tömegmegmozdulással, terrorcselekményekkel, versennyel, sugárzó anyagok és termékek hatásával összefüggésben keletkeztek. 

· Az olyan tűz- és robbanáskárokra, amelyek a gépjármű hatósági engedély nélkül átalakítása miatt, vagy az alapbiztosítás fedezeti körébe nem tartozó töréskárával okozati összefüggésben következtek be. 

· A biztosítási feltételekben részletezett olyan alkatrészek és tartozékok káraira, amelyeket le-, illetve kiszerelt állapotban tároltak. 

· A szerződéskötést követően beépített azon extratartozékokra, amelyeket a szerződés mellékleteként nem tüntettek fel 

· Azon töréskárok, amelyek nem baleseti jelleggel, pl. alkatrész anyagfáradásából eredő törés, hűtőfolyadék megfagyásából adódó mechanikus károk miatt keletkeztek. 

· Különleges gépjárműben – például daruval felszerelt gépjármű, markológép stb. annak munkavégzése közben bekövetkező károkra. 

· Nem téríti meg a biztosító a lopás- és poggyászkárt, ha az nemesfémből, drágakövekből készült ékszerekben vagy azok felhasználásával készült tárgyakban, készpénzben, értékpapírban, értékcikkben, okmányokban, valamint a személyi használat körét meghaladó vagyontárgyakban – például munkaeszközök, kereső tevékenységgel kapcsolatos egyéb vagyontárgyakban (árukban) – keletkezett. 

· Amelyek szándékos bűncselekménynek biztosított általi kísérlete vagy elkövetése során következtek be. 

· Verseny, vagy arra való felkészülés során keletkezett károkra.

· Fagyás, mechanikai, vagy elektronikus hiba miatt keletkezett károkra.

Ki kötheti meg a szerződést (szerződő, biztosított, kedvezményezett)
Szerződő: a jármű tulajdonosa, vagy más olyan személy, akinek a jármű megóvásához érdeke fűződik, vagy a szerződést a tulajdonos javára köti. A díjfizetési kötelezettség a szerződő felet terheli.

Biztosított: a jármű tulajdonosa, a biztosító szolgáltatására a biztosított jogosult, ha a szerződésben nincs kedvezményezett megnevezve.

Kedvezményezett: ha a szerződésben kedvezményezett van megnevezve, a biztosító szolgáltatására ő jogosult, a káresemény időpontjában fennálló kedvezményezetti joga erejéig. 

Milyen és hány éves jármű biztosítható?

A casco biztosítási szerződés alapján az érvényes belföldi forgalmi engedéllyel rendelkező gépjárműveket, az első forgalomba-helyezéstől számított 8-10 éves korig lehet kockázatba vonni.

Nem biztosíthatók az alábbiak (ettől külön engedéllyel a biztosító eltérhet)

Általában:

· a V, Z, P, E forgalmi rendszámú gépjárművek,

· bizonytalan alvázszámú (AF), bizonytalan évjáratú gépjárművek,

· a versenyautók és a sportkivitelű gépjárművek,

· motorkerékpárok,

Egyes biztosítók nem biztosítják:

· amerikai vagy ausztrál gyártmányú, illetőleg amerikai vagy ausztrál piacra készített gépjárművek, (OTP-Garancia)

· 30 / 50 millió Ft-ot meghaladó számlaértékű gépjárműre,

· autóbuszok, 

· külföldi forgalmi rendszámú, illetőleg külföldi természetes vagy jogi személy tulajdonában lévő gépjárművek, 

· forgalmi engedélyre nem kötelezett gépjárművek, 

· nyitott karosszériás, illetőleg vászontetős gépjárművek (ideértve a cabrio megjelölésűeket is), 

· totálkárt követően helyreállított járművek (Európa, Axa)

· finanszírozott autó, amennyiben az önerő nem éri el a 20%-ot (Axa, Providencia)

· forgalmi engedéllyel nem rendelkező járművek

A használat módja miatt nem minden biztosítónál köthető biztosítás:

· személy-bérfuvarozást végző gépjárművekre (taxi-üzemeltetés); 

· a veszélyes anyag- vagy veszélyes-áru szállítást végző gépjárművekre; 

· bérgépjárművek

Mi a CASCO területi hatálya?
A CASCO biztosítások általában Európa területén érvényesek, de a pontos meghatározás eltérő az egyes biztosítóknál. 

1. Allianz Hungária Biztosító Rt. 

Európa és Törökország egész területe. A hatálya nem terjed ki – Észtország, Lettország és Litvánia kivételével – a volt Szovjetunió, valamint a Jugoszláv Köztársaság és Bosznia-Hercegovina területén bekövetkezett biztosítási eseményekre.

2. Argosz Biztosító Rt.

Európa földrajzi értelemben vett része.

3. AXA Biztosító Rt.

Európa valamint Törökország teljes területe.

4. Európa Biztosító Rt.

A szerződés Magyarország, és a Nemzetközi Zöld Kártya Egyezmény európai tagországainak területén hatályos.

5. Generali-Providencia Biztosító Rt.

Európa területe (Európa földrajzi értelemben értendő, azaz a volt Szovjetunió utódállamainak ázsiai területére és Törökország ázsiai területére a biztosítási védelem nem terjed ki.)

6. OTP-Garancia Biztosító Rt.

Európa területe beleértve Törökország egész területét. Nem terjed ki a volt Szovjetunió utódállamaira, kivéve Észtországot, Lettországot és Litvániát.

A biztosítás időbeli hatálya 

A biztosítási szerződés, ha a felek írásban másként nem állapodnak meg, határozatlan tartamú.

A biztosítási időszak egy év, a biztosítási évforduló pedig – ellenkező megállapodás hiányában – a biztosítási szerződés létrejöttének napja.

A biztosító mentesülése

A biztosító mentesül a kár megtérítése alól, ha a kárt jogellenesen és szándékosan vagy súlyosan gondatlanul okozták.

Ilyen magatartás:

· ha a gépjárművet érvényes gépjárművezetői engedély nélkül vezették; 

· ha a gépjárművezetést károsan befolyásoló gyógyszer hatása alatt, illetve 0,8 ezrelék véralkohol szintet elérő alkoholos befolyásoltság állapotában vezették 

· ha a gépjármű vezetőjének szervezetében kábítószer használata kimutatható; 

· ha a (gép)járművet túlterhelték vagy üzemeltetését, vontatását szakszerűtlenül végezték; 

· ha a káresemény – a forgalmi engedély érvényességétől függetlenül – a (gép)jármű biztonsági berendezéseinek súlyosan elhanyagolt műszaki állapotával összefüggésben következett be. 

· a biztosító a lopáskár esetén mentesül a biztosítási összeg kifizetése alól, ha a védelmi rendszer az előírásoknak nem felelt meg

· fagyás, mechanikai, vagy elektronikus hiba

· rossz utak miatti abroncsrongálódás

· háborús-, polgárháborús eseményekkel, sztrájkkal, bármiféle tömegmozdulással közvetlen vagy közvetett okozati  összefüggésbe hozható károkért,

· sugárzó anyagok és termékek hatására, vagy ezek károsító hatásának megszüntetése céljából tett intézkedések következtében keletkezett károkért

A biztosító kockázatviselése az azt követő nap 0 órájától megkezdődik, amikor a biztosítás készpénzben fizetett díjának átvételét a biztosítót képviselő nyugtázta.

Díjmeghatározás

A biztosítás díjának megállapítása 

· a gépjármű típusának, 

· a választott önrészesedés mértékének, 

· a biztosított lakhelyének és 

· a díjfizetés gyakoriságának figyelembevételével, történik.

A biztosítási ajánlat aláírásakor a biztosító kockázatviselésének időpontjától kezdődően az első díjrészletet készpénzben kell befizetni, de lehetőség van díjhalasztási megállapodásra is a díjnak csekken, illetve folyószámláról való megfizetésére.

A biztosítás díjrészletei előre esedékesek. Díjhalasztásra van lehetőség.

A szerződő bonuszra jogosult biztosítási év szerint, ha a biztosítási szerződés a díjesedékességet megelőző biztosítási időszakban kármentesen zajlott le. A bonusz nagysága az első kármentes biztosítási időszak után 5%, mely minden kármentes biztosítási időszak után további 5%-kal növekszik, egészen a 10. kármentes biztosítási időszak elteltéig, ahol a bonusz mértéke 50%. Kár esetén a megszerzett bonusz 3 évnek megfelelő fokozattal visszalép.

Önrészesedés

A biztosító a biztosítási esemény miatt bekövetkezett kárt - a balesetbiztosítási szolgáltatások kivételével - a szerződő (biztosított) által választott önrészesedéssel csökkenti.

Az önrészesedés mértékét el nem érő kár értelemszerűen nem kerül kifizetésre. 

A kárösszegből a választott 10 %, 20% vagy 30 %-os, de legalább a választott minimális (abszolút összegben meghatározott) önrészt a biztosított maga viseli.

Előfordulhat, hogy a biztosító megnövelt, vagy csökkentett önrészt von le.

Általában: a sérült üveg nem cserével történő javítása esetén nem vonnak le önrészt.

A biztosítási eseményt, a bekövetkezést követő két munkanapon belül be kell jelenteni.
A biztosítási díj változásáról a biztosító legalább a változást megelőző 30 napon belül jelzi ezt a biztosítottnak, a legtöbb biztosító ezt 60 napra vállalja.

